ช่วยสรุปเรื่อง "สายตาสั้น" ให้หน่อยค่ะ
คำว่าสายตาสั้น ตรงกับภาษาอังกฤษว่า Nearsighted หมายถึง ดูเห็นชัดในระยะใกล้ๆ เห็นวัตถุที่อยู่ใกล้ๆชัดเจนดี แต่ของอะไรอยู่ไกลจะมองไม่ชัด สายตาสั้นมีปัจจัยเสี่ยงจากอะไร สาเหตุของสายตาสั้นแม้ว่าจะมีการศึกษากันมากก็ยังไม่อาจสรุปได้ แต่จากการศึกษาพบมีปัจจัยต่างๆเข้ามาเกี่ยวข้องเช่น เชื้อชาติ ปัจจัยทางกรรมพันธุ์ ภาวะสิ่งแวดล้อมต่างๆ ตลอด จนการทำงานใช้สายตาดูใกล้ๆนานๆ เป็นต้น มีรายงานว่าชาวยุโรปเช่น ชาวเยอรมันพบสายตาสั้นได้ประมาณ 13 ในประชากรอายุ 25 ปีขึ้นไป ชาวออสเตรเลียพบได้ประมาณ 14.5 ชาวรัสเซียก็มีสายตาสั้นพอๆกับยุโรป อัง กฤษพบประมาณ 26 สำหรับชาวเอเชียพบว่า จีน ญี่ปุ่น อินเดีย มีประชากรที่สายตาสั้นค่อน ข้างสูงเมื่อเทียบกับชาวไทย ชนชาติที่พบสายตาสั้นน้อยได้แก่ เอสกิโม อเมริกัน อินเดีย และ อัฟริกัน การศึกษาส่วนใหญ่พบว่า เพศหญิงสายตาสั้นมากกว่าเพศชาย สายตาสั้นยังพบมากในคนเมืองเมื่อเทียบกับชนบท บางคนเชื่อว่าคนสายตาสั้นมักจะมีเชาว์ปัญญาโดยเฉลี่ยสูงกว่าคนปกติ ดังจะเห็นจากนักศึกษาในมหาวิทยาลัยมีสายตาสั้นมากกว่าคนทั่วไป แต่ข้อสันนิษฐานอันนี้ยังไม่ได้รับการพิสูจน์ สายตาสั้นเกิดได้อย่างไร เพื่อความเข้าใจง่ายๆ การที่คนเรามีสายตาปกติจะต้องประกอบด้วยอวัยวะที่ช่วยการหักเหแสงได้สัดส่วนกับความยาวของดวงตา ส่วนของตาที่ทำหน้าที่หักเหของแสงคือ กระจกตา และแก้วตา ซึ่งในคนปกติกำลังหักเหแสงของกระจกตาเป็น 43 ไดออปเตอร์ หน่วยวัดสาย ตา รวมกับของแก้วตา 20 ไดออปเตอร์ เป็น 63 ไดออปเตอร์ ในขณะที่มีความยาวของลูกตาเป็น 24 มม.มิลลิเมตร ตัวอย่างเช่น แสงขนานหรือแสงจากวัตถุที่อยู่ไกล 20 ฟุตขึ้นไปวิ่งผ่านกระจกตาและ แก้วตา แสงตกบนจอตาพอดี จึงทำให้ผู้นั้นเห็นวัตถุนั้นได้ชัด แต่หากผู้ใดมีกำลังหักเหแสงของกระจกตามากเกินไปกลายเป็น 45 ไดออปเตอร์ เกินมา 2 ไดออปเตอร์ รวมกับของแก้วตาอีก 20 ไดออปเตอร์ เป็น 65 ไดออปเตอร์ โดยที่ความยาวของลูกตายังเป็น 24 มม. แสงจากวัตถุไกลจะตกหน้าก่อนถึงจอตา จึงทำให้มองไม่ชัด ต้องใช้เลนส์เว้าขนาด -2 ไดออปเตอร์ มาหักล้าง แสงจึงจะตกที่จอตาพอดี นั่นคือผู้นั้นมีสายตาสั้น -2 ไดออปเตอร์ หรือที่ชาวบ้านเรียกว่าสั้น 200 นั่นเอง แต่ถ้าผู้ใดมีกำลังการหักเหแสงของกระจกตาเป็น 45 ไดออปเตอร์ ของแก้วตาคงเป็น 20 ไดออปเตอร์เหมือนคนปกติ แต่ดวงตามีขนาดสั้นกว่า 24 มม. ก็อาจจะมีสายตาปกติได้ ในทางตรงข้าม ถ้าผู้ใดมีกำลังหักเหของแสงของกระจกตาปกติ แต่มีดวงตายาวกว่า 24 มม. ก็ทำให้เกิดสายตาสั้นขึ้นได้ อย่างไรก็ตาม ผู้ที่สายตาสั้น แสงจากวัตถุใกล้ๆสามารถตกลงบนจอตาพอดีตามกฎและหลักการของการหักเหของแสง ดังนั้นผู้มีสายตาสั้นจึงเห็นวัตถุใกล้ชัดเจนดี
สายตาสั้น หมายถึง การเห็นชัดในระยะใกล้ๆ แต่เห็นไม่ชัดในระยะไกลๆ สาเหตุของสายตาสั้นมีปัจจัยต่างๆ เข้ามาเกี่ยวข้องเช่น เชื้อชาติ ปัจจัยทางกรรมพันธุ์ ภาวะสิ่งแวดล้อมต่างๆ และการทำงานใช้สายตาดูใกล้ๆ นานๆ 
สายตาสั้นเกิดได้อย่างไร การที่คนเรามีสายตาปกติต้องประกอบด้วยอวัยวะที่ช่วยหักเหแสงได้สัดส่วนกับความยาวของดวงตา ส่วนของตาที่ทำหน้าที่หักเหแสงคือ กระจกตาและแก้วตา ซึ่งคนปกติกำลังหักเหแสงของกระจกตาเป็น 43 ไดออปเตอร์ หน่วยวัดสายตากับแก้วตา 20 ไดออปเตอร์ เป็น 63 ไดออปเตอร์ ในขณะที่มีความยาวของลูกตาเป็น 24 มิลลิเมตร จึงทำให้เห็นวัตถุนั้นได้ชัด แต่หากผู้ใดมีกำลังหักเหแสงของกระจกตาเป็น 45 ไดออปเตอร์ เกินมา 2 ไดออปเตอร์ รวมกับแก้วตาอีก 20 ไดออปเตอร์ เป็น 65 ไดออปเตอร์ โดยที่ความยาวของลูกตายังเป็น 24 มิลลิเมตร แสงจากวัตถุไกลจะตกหน้าก่อนถึงจอตา ทำให้มองไม่ชัด ต้องใช้เลนส์เว้าขนาด -2 ไดออปเตอร์ มาหักล้าง แสงจึงจะตกที่จอตาพอดี แต่ถ้าผู้ใดมีกำลังการหักเหแสงของกระจกตาเป็น 45 ไดออปเตอร์ ของแก้วตาคงเป็น 20 ไดออปเตอร์เหมือนคนปกติ แต่ดวงตามีขนาดสั้นกว่า 24 มิลลิเมตร ก็จะมีสายตาปกติ ในทางตรงข้าม ถ้าผู้ใดมีกำลังหักเหของแสงของกระจกตาปกติ แต่มีดวงตายาวกว่า 24 มิลลิเมตร ก็ทำให้เกิดสายตาสั้นได้ อย่างไรก็ตาม ผู้ที่สายตาสั้น แสงจากวัตถุใกล้ๆ สามารถตกลงบนจอตาพอดีและเห็นวัตถุใกล้ชัดเจนดี
2.จักษุวิทยา (จักษุวิทยา) - Ophthalmology